สังคมข่าวหุ้นเล็กเซียวหงส์
ดัชนีตลาดหุ้นไทยปิดตลาด 1,494.53 จุด ลดลง 19.73 จุด มูลค่าซื้อขาย 76,733 ล้านบาท วิตกนโยบาย "ทรัมป์" ลดภาษีฟื้นเศรษฐกิจอาจทำให้เงินทุนไหลกลับเข้าสหรัฐ ขณะที่เงินดอลลาร์แข็งค่าขึ้น และต่างชาติขายออกอย่างต่อเนื่อง สัปดาห์นี้จับตา MSCI ประกาศหุ้นเข้าคำนวณ-เพิ่มหรือลดน้ำหนักหุ้นไทยอย่างไร กรอบแนวรับ 1,480 จุด แนวต้าน 1,520 จุด...
14 พ.ย. 2559

ดัชนีตลาดหุ้นไทยปิดตลาด 1,494.53 จุด ลดลง 19.73 จุด มูลค่าซื้อขาย 76,733 ล้านบาท วิตกนโยบาย “ทรัมป์” ลดภาษีฟื้นเศรษฐกิจอาจทำให้เงินทุนไหลกลับเข้าสหรัฐ ขณะที่เงินดอลลาร์แข็งค่าขึ้น และต่างชาติขายออกอย่างต่อเนื่อง สัปดาห์นี้จับตา MSCI ประกาศหุ้นเข้าคำนวณ-เพิ่มหรือลดน้ำหนักหุ้นไทยอย่างไร กรอบแนวรับ 1,480 จุด แนวต้าน 1,520 จุด…
*…DTACช่วงนี้มาแรงเหลือเกิน “จริงหรือไม่…ใช่หรือเปล่า?” ข่าวลือที่จะถูกซื้อจาก “เจ้าสัวใหญ่ค่ายสื่อสารสีลม” ว้าวๆ…จะผูกขาดเหลือ 2 ค่ายเลยหรือเนี่ย? แม้โอกาสไม่ง่าย แต่ไม่ใช่ว่าเป็นไปไม่ได้…แต่หากดูจากพื้นฐาน DTACดูราคาหุ้นจะวิ่งแรงเกินไป…
*…JASของ “เฮียพิชญ์ โพธารามิก” เจอนัก วิเคราะห์ถล่มหนักให้ราคาเป้าหมายแค่ 6.10 บาท โอ้ว…ใจร้ายไปเปล่า? แต่ประเด็นที่น่ามองคือ “ใครถือหุ้นใหญ่ (เกือบหมด)” ยิ่งไปกว่านั้น อย่าลืมนะว่า JAS มักมีอะไรให้เซอร์ไพรส์ได้ตลอด…ท่องให้ขึ้นใจกันเลยทีเดียว…
*…หุ้นBTS ของ “เจ้าสัวคีรี” เป็นหุ้นยักษ์หลับมานาน ใครเงินเหลือเก็บถือเป็นจังหวะน่าช้อนอย่างยิ่ง ว่ากันว่าราคาเป้าหมาย 11 บาท แต่เอาเถอะช่วงระยะสั้น 10 บาท มีโอกาสขึ้นไปทดสอบได้เช่นกัน…
*…SUPER ช่วงนี้ “จอมทรัพย์ โลจายะ” กำลังนั่งลุ้นว่าจะขยับขึ้นไปคำนวณในSET100 แน่นอน หากฝันเฮียที่เป็นจริงล่ะก้อหุ้นSUPER มีโอกาสโกอินเตอร์แน่นอน ได้หรือไม่ระยะใกล้นี้เดี๋ยวคงจะได้รู้กัน…แต่ที่ชัวร์ๆ คือภายในปีนี้เตรียมCOD ไฟฟ้าเพิ่มอีก 60 เมกะวัตต์ เอาล่ะใครจะเก็งกำไรเรื่องไหนก็เอาที่สบายใจกันได้เลย…
*…หุ้นร้อนประจำวันที่ 11 พ.ย. 59 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือบริษัท สหการประมูล จำกัด (มหาชน) หรือ AUCT, บริษัท เมืองไทย ลิสซิ่ง จำกัด (มหาชน) หรือMTLS ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่วันที่ 14 พ.ย.-23 ธ.ค. 59 ส่วนหลักทรัพย์ที่ขยายช่วงดำเนินการได้แก่ บริษัท โรงพยาบาลราชธานี จำกัด (มหาชน) หรือ RJH, บริษัท ที.เอ.ซี. คอนซูเมอร์ จำกัด (มหาชน) หรือ TACC มีผลตั้งแต่วันที่ 14 พ.ย.-2 ธ.ค. 59…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานี โทรทัศน์สปริงนิวส์ดิจิตอล ช่อง 19 เวลา9.30-10.00 น.พบกันสดๆ กับ “มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…แต่เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น